b'\n_START_ARTICLE_\nMumija (1999.)\n_START_SECTION_\nRadnja\n_START_PARAGRAPH_\nFilm po\xc4\x8dinje u Egiptu oko 1290 pr.Kr.. Veliki sve\xc4\x87enik Imhotep ima aferu s Anck-su-namun, ljubavnicom faraona Seta I. Kad faraon to otkrije, Imhotep i Anck-su-namun ga ubiju. Poslije Anck-su-namun po\xc4\x8dini samoubojstvo s namjerom da je Imhotem ponovno o\xc5\xbeivi. Poslije pokopa Anck-su-namun, Imhotep provaljuje u njezinu grobnicu i ukrade njezin le\xc5\xa1. On i njegovi sve\xc4\x87enici bje\xc5\xbee preko pustinje u Hamunaptru,grad mrtvih, gdje zapo\xc4\x8dinju obred ponovnog o\xc5\xbeivljavanja. Me\xc4\x91utim prije nego \xc5\xa1to zavr\xc5\xa1e obred uhvate ih Setovi \xc4\x8duvari, i du\xc5\xa1a Anck-su-namun je poslana natrag u podzemlje._NEWLINE_Kao kaznu za njihovo svetogr\xc4\x91e, Imhotepovi sve\xc4\x87enici su \xc5\xbeivi mumificirani, a Imhotep mora trpjeti kletvu Hom Dai: njegov jezik je izrezan i \xc5\xbeiv je zakopan uvijen kao mumija, zajedno s mno\xc5\xa1tvom mesojednih skarabeja. U\xc5\xbeas obreda je taj \xc5\xa1to daje vje\xc4\x8dni \xc5\xbeivot, prisiljavaju\xc4\x87i ga da vje\xc4\x8dno podnosi patnju svojih rana. Zakopan je pod visokom za\xc5\xa1titom, zape\xc4\x8da\xc4\x87en u sarkofag ispod kipa egipatskog boga Anubisa i dr\xc5\xbean pod strogim nadzorom Me\xc4\x91aja, potomaka \xc4\x8duvara Setove pala\xc4\x8de. Ako bi Imhotem ikad bio pu\xc5\xa1ten, sile koje su ga u\xc4\x8dinile besmrtnim omogu\xc4\x87ile bi mu da oslobodi val uni\xc5\xa1tenja i smrti po zemlji._NEWLINE_Tri tisu\xc4\x87e godine kasnije u 1923. Amerikanac Rick O\'Connell, slu\xc5\xbei kao kapetan jedne postrojbe Francuske legije stranaca, koja putuje u Hamunaptru u potrazi za blagom koje se po glasinama nalazi tamo. Ostavljen na \xc4\x8delu kad ih zapovjednik napusti tijekom bitke, Rick se povla\xc4\x8di u grad kad Arapi nadja\xc4\x8daju njegovu postrojbu. Okru\xc5\xbeen napada\xc4\x8dima, O\'Connell misli da \xc4\x87e biti ubijen, ali iznenada napada\xc4\x8di bje\xc5\xbee. Zbunjani Rick najednom \xc4\x8duje bestjelesni glas i \xc4\x8dini se da ga pijesak napada, koji se oblikuje u lice dok on bje\xc5\xbei. Ostavljen je da luta pustinjom; iako to on ne zna, bitci je svjedo\xc4\x8dila grupa Me\xc4\x91aja._NEWLINE_Tri godine kasnije, knji\xc5\xbeni\xc4\x8darka i egiptologinja iz Kaira, Evelyn "Evie" Carnahan dobije zamr\xc5\xa1enu kutiju i zemljovid od svog brata Johnatana, koji ka\xc5\xbee da ju je na\xc5\xa1ao u Tebi. Nakon \xc5\xa1to prou\xc4\x8davaju kartu otkriju da vodi u Hamunaptru, Johnatan otkrije da ju je zapravo ukrao od Ricka koji je trenutno u zatvoru. Nakon \xc5\xa1to mu se obrate, Rick se dogovori s Evelyn da \xc4\x87e otkriti polo\xc5\xbeaj Hamunaptre, u zamijenu da se Evelyn dogovori s upraviteljem zatvora da Ricka ne objese. Rick odr\xc5\xbei svoj dio pogodbe i odvede ekspediciju do Hamunaptre, gdje se Rickova dru\xc5\xbeina susre\xc4\x87e s bandom lovaca na blago na \xc4\x8delu sa slavnim Dr. Allenom Chamberlainom i vo\xc4\x91enih Benijem Gaborom, kukavi\xc4\x8dkim biv\xc5\xa1im vojnikom legije koji je slu\xc5\xbeio s Rickom i tako\xc4\x91er zna polo\xc5\xbeaj izgubljenog grada, za kojega Rick gaji silnu mr\xc5\xbenju, jer ga je Beni ostavio umrijeti tijekom bitke ranije u filmu._NEWLINE_Kratko nakon \xc5\xa1to stignu do Hamunaptre, obije skupine napadnu Me\xc4\x91aji  koje vodi Aredeth Bey, koji ih upozorava na zlo zakopano u gradu. Umjesto da obrate pa\xc5\xbenju na Beyovo upozorenje, obije ekspedicije nastavljaju iskopavati u razli\xc4\x8ditim dijelovima grada. Evelyn tra\xc5\xbei knjigu Amon-Ra, zlatnu knjigu sposobnu uzeti \xc5\xbeivot, ali neo\xc4\x8dekivano umjesto toga naleti na Imhotepove ostatke; na njezin \xc5\xa1ok, Imhotepov le\xc5\xa1 je kostur koji se jo\xc5\xa1 raspada umjesto o\xc4\x8duvane mumije. Skupina Amerikanaca, u me\xc4\x91uvremenu, otkrije \xc5\xa1krinju koja sadr\xc5\xbei crnu Knjigu Mrtvih, popra\xc4\x87enu \xc4\x87upovima koji sadr\xc5\xbei sa\xc4\x8duvane organe Anck-su-namun; Svaki Amerikanac uzme jedan \xc4\x87up kao plijen._NEWLINE_Po no\xc4\x87i, Evelyn uzima knjigu mrtvih iz \xc5\xa1atora Amerikanaca i pro\xc4\x8dita stranicu naglas, slu\xc4\x8dajno probudiv\xc5\xa1i Imhotepa. Iako se obe skupine vrate u Kairo, mumija lovi Amerikance koji su otvorili \xc5\xa1krinju, polako se obnavljaju\xc4\x87i sa svakom \xc5\xbertvom koju ubije. Beni pre\xc5\xbeivi susret s Imhotepom prise\xc5\xbeu\xc4\x87i mu vjernost i poma\xc5\xbee mu u\xc4\x87i u trag Amerikancima i \xc4\x87upovima u Kairu. Evelyn postavlja hipotezu da ako je Knjiga mrtvih vratila Imhotepa u \xc5\xbeivot, Knjiga Amon-Ra mo\xc5\xbee opet ubiti visokog sve\xc4\x87enika; kratko nakon toga, Evelyn je zarobio Imhotep koji je namjerava \xc5\xbertvovati radi o\xc5\xbeivljavanja Anck-su-namuna te i tako se oni vra\xc4\x87aju u Hamunaptru. Rick i Johnatan spa\xc5\xa1avaju Evelyn nakon \xc5\xbeestoke borbe s Imhotepovim mumijama. Evelyn \xc4\x8dita iz knjige Amon-Ra, koja oduzima Imhotepovu besmrtnost, i Rick ga smrtno rani. Brzo se raspadaju\xc4\x87i, Imhotep napu\xc5\xa1ta svijet \xc5\xbeivih, ali ne prije nego \xc5\xa1to se zavjetuje na osvetu._NEWLINE_Dok odlaze, Beni slu\xc4\x8dajno aktivira drevnu zamku, te je zarobljen s mno\xc5\xa1tvom skarabeja mesojeda dok se Hamunaptra uru\xc5\xa1ava, koji ga pro\xc5\xbediru u tami (Benijeva sudbina je ironi\xc4\x8dna, jer umire u dvorani s blagom, gdje je novac za kojim on \xc5\xbeudi cijeli film). Junaci pobjegnu i odja\xc5\xa1u prema zalasku sunca na paru deva, nesvjesni da su vre\xc4\x87e na sedlima pune blaga koje je Beni oplijenio ranije.\n_START_SECTION_\nPo\xc4\x8detci\n_START_PARAGRAPH_\n1992. producent James Jacks odlu\xc4\x8dio je osvje\xc5\xbeiti orginalni film Mumija za 1990te. Universal Studios mu je dao dopu\xc5\xa1tenje, ali samo ako zadr\xc5\xbei bud\xc5\xbeet oko 10 milijuna dolara. Producent se prisje\xc4\x87a da je studio "u osnovi \xc5\xbeelio nisko-bud\xc5\xbeetnu horor fran\xc5\xa1izu; na odgovor, Jacks je zaposlio horor re\xc5\xbeisera/scenarista Cliva Barkera da re\xc5\xbeira. Barkerova vizija za film bila je nasilna, s pri\xc4\x8dom koja se vrti oko \xc4\x8delnika suvremenog muzeja umjetnosti koji je zapravo okultist koji poku\xc5\xa1ava o\xc5\xbeiviti mumije. Jacks se prisje\xc4\x87a da se Barker zauzimao za film "taman, seksualan i pun misticizma", i da, "bi bio odli\xc4\x8dan nisko-bud\xc5\xbeetni film". Nakon nekoliko sastanaka Barker i Universal su izgubili interes i razi\xc5\xa1li se. Re\xc5\xbeiser George A. Romero je doveden s vizijom horora u zombi stilu sli\xc4\x8dnom no\xc4\x87i \xc5\xbeivih mrtvaca, ali ovo je smatrano previ\xc5\xa1e jezivim od Jacksa i studija, koji su \xc5\xbeeljeli dostupniji film._NEWLINE_Joe Dante je bio sljede\xc4\x87i izbor, pove\xc4\x87avaju\xc4\x87i bud\xc5\xbeet za njegovu ideju Daniela Day-Lewisa kao mumije. Ova verzija (sunapisana od Johna Saylesa) stavljena je u dana\xc5\xa1njost usredoto\xc4\x8den na reinkarnaciju s dijelovima ljubavne pri\xc4\x8de. Do\xc5\xa1lo je blizu da bude napravljeno s nekim dijelovima, kao skarabejima koji jedu meso, \xc4\x8dine\xc4\x87i zavr\xc5\xa1ni proizvod. Ipak, tada je studio \xc5\xbeelio film s bud\xc5\xbeetom od 15 milijuna dolara pa su odbacili Danteovu verziju. Ubrzo zatim, Mick Garris je doveden da re\xc5\xbeira, ali je na kraju napustio projekt, pa je film ponu\xc4\x91en Wesu Cravenu no on je tu ponudu odbio. Tada, Stephen Sommers je nazvao Jacksa 1997. sa svojom vizijom mumije "kao neka vrsta Indiane Jonesa ili filma Jazon i argonauti s mumijom koja junaku ote\xc5\xbeava stvari". Sommers je pogledao orginalnu mimiju kad je imao 8 godina, i \xc5\xbeelio je ponovno napraviti stvari koje je volio u orginalu u ve\xc4\x87em opsegu. On je \xc5\xbeelio napraviti Mumiju od 1993., no drugi scenaristi i re\xc5\xbeiseri su uvijek bili priklju\xc4\x8deni. Kona\xc4\x8dno, Sommers je dobio svoju priliku u predstavio je ideju s obradom od 18 stranica. U to vrijeme, rukovodstvo Universala se promijenilo zbog neuspjeha filma Babe: svinja u gradu na kino blagajnama, i gubitak je doveo do toga da je studio \xc5\xbeelio \xc5\xbeelio ponovno pokrenuti uspje\xc5\xa1ne fran\xc5\xa1ize iz 1930ih. Universalu se ideja toliko svidjela da su prihvatili zamisao i pove\xc4\x87ali bud\xc5\xbeet s 15 na 80 milijuna dolara.\n_START_SECTION_\nDirektor fotografije\n_START_PARAGRAPH_\nSnimanje je po\xc4\x8delo u Mareke\xc5\xa1u, Maroko, 4. svibnja 1998. i trajalo je 17 tjedana. Snimanje je tada premje\xc5\xa1teno u Saharu izvan malog gradi\xc4\x87a Erfouda, a zatim u Ujedinjeno Kraljevstvo prije zavr\xc5\xa1etka snimanja 29. kolovoza 1998. Ekipa nije mogla snimati u Egiptu zbog nestabilnih politi\xc4\x8dkih prilika. Da bi izbjegli dehidraciju na \xc5\xbeestokoj vru\xc4\x87ini Sahare, medicinski tim je napravio pi\xc4\x87e koje su glumci i filmska ekipa morali piti svaka 2 sata. Pje\xc5\xa1\xc4\x8dane oluje su bile svakodnevne neprilike. Zmije, pauci i \xc5\xa1korpioni su bili veliki problem, jer su \xc4\x8dlanovi ekipe morali biti preve\xc5\xbeeni zrakom nakon \xc5\xa1to su ih ugrizli._NEWLINE_Brendan Fraser je zamalo umro tijekom scene gdje ga vje\xc5\xa1aju. Weisz se prisje\xc4\x87a, "on [Fraser] je prestao disati i morali su ga o\xc5\xbeivljavati." Produkcija je imala slu\xc5\xbebenu potporu Marokanske vojske, a glumci su imali osiguranje u slu\xc4\x8daju otmice, \xc4\x8dinjenica koju je Sommers otkrio glumcima nakon \xc5\xa1to je snimanje zavr\xc5\xa1ilo._NEWLINE_Produkcijski dizajner Allan Cameron na\xc5\xa1ao je neaktivan vulkan blizu Erfouda gdje se cijelo mjesto snimanja Hamunaptre moglo napraviti. Sommersu se svi\xc4\x91alo mjesto, jer je "grad skriven u krateru ugaslog vulkana imao smisao, vani usred pustinje nikad ga ne bi vidjeli. Ne biste razmi\xc5\xa1ljali o ulasku u krater osim ako niste znali \xc5\xa1to je unutar vulkana." Napravljeno je mjerenje vulkana da bi se mogli izraditi to\xc4\x8dni modeli i mjere stupova u Shepperton Studiosu, gdje su se snimale sve scene podzemnih prolaza Hamunaptre. Mjesta snimanja su se gradila 16 tjedana, i uklju\xc4\x8divala su stupove od staklastog vlakna sa specijalnim efektima za poslijednje scene filma. Jo\xc5\xa1 jedno veliko mjesto snimanja je napravljeno u Ujedinjenom Kraljevstvu na brodogradili\xc5\xa1tu Chathama koje je dupliciralo luku Gizu na rijeci Nilu. Ovaj set je bio dug 183 metra i uklju\xc4\x8divao je "parni vlak, motor traktora Ajax, 3 dizalice, otvorenu ko\xc4\x8diju s 2 konja, 4 kola koje vuku konji, 5 dresiranih konja i konju\xc5\xa1ara, 9 magaraca i mazgi, kao i tgova\xc4\x8dke \xc5\xa1atore, prodava\xc4\x8de obu\xc4\x8dene na Arapski na\xc4\x8din i sobu s dodatnih 300 kostima.\n_START_SECTION_\nSpecijalni efekti\n_START_PARAGRAPH_\nNavodno je 15 od 80 milijuna dolara bud\xc5\xbeeta ovog filma potro\xc5\xa1eno na specijalne efekte, napravljenih u Industial Light & Magicu. Producenti su \xc5\xbeeljeli novi izgled mumije da izbjegnu usporedbe s ranijim filmovima. John Andrew Berton, Jr., Industrial Light & Magicov nadglednik vizualnih efekata za mumiju, po\xc4\x8deo je razvijati izgled 3 mjeseca prije po\xc4\x8detka snimanja. On je rekao da \xc5\xbeeli da mumija "bude zla, gruba i odvratna, ne\xc5\xa1to \xc5\xa1to publika nikad prije nije vidjela." Berton je koristio zaustavljanje pokreta da ostvari "prijete\xc4\x87u i vrlo realisti\xc4\x8dnu mumiju." Ta vrsta snimanja je obavljana na glumcu Arnoldu Vosloou da bi ekipa za specijalne efekte mogla vidjeti to\xc4\x8dno kako se on kretao i replicirati kretnje._NEWLINE_U stvaranju mumije Berton je koristio spoj stvarne glume i kompjuterske grafike. Zatim je prilagodio dijelove digitalne prosteti\xc4\x8dke \xc5\xa1minke na lice Voslooa tijekom snimanja.Berton je rekao, kad "vidite njegovu filmsku sliku to je on, kad okrene glavu i pola njegovog lica nedostaje i mo\xc5\xbeete vidjeti do njegovih zubi, to je zapravo njegovo lice. I zato je to uraditi bilo jako te\xc5\xa1ko." Vosloo je opisao snimanje kao "potpuno novo iskustvo" za njega; "Morali su staviti mala crvena prate\xc4\x87a svjetla da bi mogli isplanirati specijalne efekte. Mnogo vremena sam hodao po mjestu snimanja izgledaju\xc4\x87i kao bo\xc5\xbei\xc4\x87no drvce." Nadglednik efekta \xc5\xa1minkanja Nick Dudman je stvorio fizi\xc4\x8dko bi\xc4\x87e na filmu, uklju\xc4\x8duju\xc4\x87i  trodimenzionalnu \xc5\xa1minku i prostetiku. On je tako\xc4\x91er dizajnirao efekte sa \xc5\xbeivotinjama. I dok je film mnogo koristio kompjuterske efekte, mnoge scene, uklju\xc4\x8duju\xc4\x87i i one gdje je lik Rachel Weisz pokriven \xc5\xa1takorima i skakavcima, kori\xc5\xa1tene su prave \xc5\xbeive \xc5\xbeivotinje.\n_START_SECTION_\nGlazba\n_START_PARAGRAPH_\nGlazbu za mumiju je skladao Jerry Goldsmith, s dodatnom orkestracijom od Alexander Couragea. Glazbu je izdala Decca Records 4. svibnja 1999. Kao u mnogim Goldsmithovim skladbama, glavna tema koristi opse\xc5\xbenu limenu glazbu. Goldsmith tako\xc4\x91er koristi umjerenu koli\xc4\x8dinu vokala, \xc5\xa1to je vrlo neobi\xc4\x8dno za ve\xc4\x87inu njegovih djela._NEWLINE_U cjelini, kriti\xc4\x8dari su Goldsmithovo djelo ocijenili dobro. Allmusic ga je opisao kao "veliko, melodramati\xc4\x8dno ostvarenje" koje je isporu\xc4\x8dilo o\xc4\x8dekivani vrhunac. Ostale kritike su pozitivno naglasile tamni, sudaraju\xc4\x87i zvuk dobro isprepleten s radnjom, kao i sirovom energijom glazbe. Ograni\xc4\x8deno, ali majstorsko kori\xc5\xa1tenje refrena je tako\xc4\x91er hvaljeno, i ve\xc4\x87ina je kriti\xc4\x8dara ocijenila posljednji zvu\xc4\x8dni zapis na CDu kao najbolji sveukupno. Neki su kriti\xc4\x8dari kritizirali skladbu zbog manjka povezanosti, i da je stalna \xc5\xbeestoka akcija dovela skladbu do dosadnog ponavljanja. Roderick Scott iz CineMusic.com sabrao je glazbeno ostvarenje kao "predstavnik i Goldsmithovog nesumljivo najboljeg i njegovoga vrlo prosje\xc4\x8dnoga. Na sre\xc4\x87u [...] njegov koristan rad na ovom izdanju pobje\xc4\x91uje."\n_START_SECTION_\nKritike\n_START_PARAGRAPH_\nMumija je iza\xc5\xa1la 4. svibnja 1999. i zaradila 43 milijuna dolara u 3,210 dvorana. Film je sveukupno zaradio 415 milijuna dolara (doma\xc4\x87a zarada:155 milijuna; strana zarada: 260 milijuna)_NEWLINE_Iako je njegova komercijalna zarada i popularnost me\xc4\x91u publikom bila dobra, kritike su bile izmje\xc5\xa1ane. Mumija dr\xc5\xbei 54 posto "trulu" ocijenu na Rotten Tomatoes i 48 Metascore na Metacritic. Roger Ebert, filmski kriti\xc4\x8dar za Chicago Sun-Times, je napisao "Te\xc5\xa1ko da bilo \xc5\xa1to mogu re\xc4\x87i u njegovu korist, osim da sam se veselio svake minute. Ne mogu se prepirati za scenarij, re\xc5\xbeiju, glumu pa ni za mumiju, ali mogu re\xc4\x87i da mi nije bilo dosadno i da sam ponekad bio zadovoljan bez razloga." Isto tako, Owen Gleiberman iz Entertainment Weeklyja dao je filmu ocijenu "B-" i rekao "Mumija bi vas \xc5\xbeeljela naje\xc5\xbeiti, ali to poku\xc5\xa1ava bez odbacivanja svoje \xc5\xa1aljive nedosljednosti." Bob Graham iz San Francisco Chroniclea dao je filmu visoku ocjenu za glumu kao i za specijalne efekte._NEWLINE_Stephen Holden iz The New York Timesa je napisao "ova verzija mumije ne poku\xc5\xa1ava biti ni\xc5\xa1ta vi\xc5\xa1e od \xc5\xa1arolike stripovske video igre poprskane na ekran. Zamislite Otima\xc4\x8de izgubljenog kov\xc4\x8dega s crtanim likovima, nedoslijednom pri\xc4\x8dom i obilnim ali jeftinim specijalnim efektima. Zamislite No\xc4\x87 \xc5\xbeivih mrtvaca bez prave strave i ponovno prikazanog parada u Egipatskoj temi za no\xc4\x87 vje\xc5\xa1tica. Zamislite Abbott i Costello susre\xc4\x87u mumiju presa\xc4\x91enu na Bing Crosby-Bob Hope cestovni film (put u Hamunaptru?) napumpan do epsko velike \xc5\xbeanrovske satire." Izdanja kao The Austin Chronicles i Dallas Observer do\xc5\xa1li su do zaklju\xc4\x8dka da je filmu nedostajalo povezanosti; govore\xc4\x87i o specijalnim efektima, Observer je jadikovao "kada bi barem stvaranje du\xc5\xa1e za sami film bilo tako lako." Druga izdanja kao Jump Cat su mislili da je Industrial Light & Magicova zaklju\xc4\x8danost na specijalnim efektima pokazala \xc5\xa1kodljiva za mumiju. "Mumija", napisao je Ernest Larson za Jump Cat, "je standardo izdanje I.L. & M." Kim Newman iz Britanskog filmskog instituta je ocijenila film slabijim od izvornika, kako je ve\xc4\x87ina vremena utro\xc5\xa1ena na specijalne efekte, umjesto na kreiranju atmosfere koja je izvornik u\xc4\x8dinila takvim klasikom. USA Today je dala filmu 2 od 4 zvjezdice i osje\xc4\x87ala da "nije slobodan od stereotipa" osje\xc4\x87aj s kojim se BFI slagao. "Ako se netko \xc5\xbeali na smrad, mo\xc5\xbeete biti sigurni da \xc4\x87e Arapska marioneta u\xc4\x87i na scenu. Fraser, jednako brz s oru\xc5\xbejem, \xc5\xa1akom ili dosjetkama, mo\xc5\xbee spasiti dan, ali \xc4\x8dak ni on ne mo\xc5\xbee spasiti film", napisano je u USA Today._NEWLINE_Mumija je zaradila nominaciju Oscara za najbolji zvuk i nominaciju za najbolje vizualne efekte na nagradi BAFTA-e, koje je osvojio The Matrix. Jerry Goldsmith je osvojio BMI filmsku nagradu za najbolju glazbu, i osvojili su nagradu za najbolju \xc5\xa1minku na nagradi Saturn, od devet nominacija uklju\xc4\x8duju\xc4\x87i i onu za najbolji fantazijski film. Ostale nominacije su uklu\xc4\x8divale za najbolju monta\xc5\xbeu zvuka na nagradi zlatni bubanj filmskih monta\xc5\xbeera zvuka, najbolji vizualni efekti na nagradi zlatni satelit, i za najbolju akcijsku scenu na MTV filmskim nagradama.\n_START_SECTION_\nAdaptacije\n_START_PARAGRAPH_\nMumijin uspjeh na kino blagajnama doveo je do mnogih nastavaka. 2001. nastavak Povratak Mumije je pu\xc5\xa1ten u kina; film predstavlja ve\xc4\x87inu pre\xc5\xbeivjelih glavnih likova, u njemu vjen\xc4\x8dani Evelyn i Rick se sukobljavaju s Imhotepom i kraljem \xc5\xa1korpiona. Film tako\xc4\x91er predstavlja njihovog sina Alexa. Oba filma su bila inspiracija za animiranu seriju koja je trajala dvije sezone, te za film Kralj \xc5\xa0korpiona(2002), pri\xc4\x8daju\xc4\x87i pri\xc4\x8du o Akadskom ratniku kao okrunjenom kralju._NEWLINE_Derugi nastavak nazvan Mumija: grobnica zmajskog cara je izdan 1. kolovoza 2008. Pri\xc4\x8da se odvija u Kini, Rachel Weisz je zamjenjena s glumicom Mariom Bello. Nastavak kralja \xc5\xa1korpiona, Kralj \xc5\xa1korpiona: uspon ratnika je izdan direkno na DVD._NEWLINE_Dvije adaptacije video igara mumije je izdao Konami i Universal Interactive 2000 godine; pretuci ih sve na\xc4\x8din igre je izdan za PlayStation i ra\xc4\x8dunalo koji je razvio Rebellion Developments, kao i igru zagonetki za Game Boy koju je razvio Konami Nagoya. Film je tako\xc4\x91er inspirirao i vlak smrti osveta mumije u dva tematska parka Unversal Studiosa, Hollywood i Orlando.'